ՀԻՄՆԱՎՈՐՈՒՄ
[bookmark: _Hlk230082761]«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՊՈՂՊԱՏԵ ԱՄՐԱՆՆԵՐԻ ՆԵՐՄՈՒԾՄԱՆ ԼԻՑԵՆԶԱՎՈՐՄԱՆ ԸՆԹԱՑԱԿԱՐԳԸ ԵՎ ՀԻՄՆԱԿԱՆ ԼԻՑԵՆԶԻԱՅԻ ՁԵՎԸ ՍԱՀՄԱՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ


Ընթացիկ իրավիճակը, իրավական ակտի անհրաժեշտությունը
[bookmark: _Hlk175745115]ՀՀ Ազգային ժողովի կողմից 2025 թվականի հուլիսի 3-ին ընդունվել և 2025 թվականի հուլիսի 16-ին ուժի մեջ է մտել   «Պետական տուրքի մասին» օրենքում լրացում և փոփոխություն կատարելու մասին» ՀՕ-232-Ն օրենքը, համաձայն որի՝ ԵԱՏՄ ԱՏԳ ԱԱ 7214 և 7215 ապրանքային դիրքերում դասակարգվող՝ երրորդ երկրներից ներմուծվող ապրանքների յուրաքանչյուր մինչև մեկ տոննայի ներմուծման լիցենզիայի տրամադրման համար սահմանվել է պետական տուրք՝ բազային տուրքի 29-ապատիկի չափով։ Միաժամանակ, վերոնշյալ օրենքի 38-րդ հոդվածում փոփոխություն կատարելով ամրագրվել  է նախատեսված պետական տուրքը վերադարձման ենթակա չլինելու դրույթ՝ անկախ ներկրման գործընթացի փաստացի արդյունքներից։ ՀՀ Ազգային ժողովի կողմից 2025 թվականի նոյեմբերի 13-ին ընդունվել է «Պետական տուրքի մասին» օրենքում փոփոխություն կատարելու մասին» օրենքը, որով վերանայվել է ներմուծման լիցենզիայի տրամադրման համար սահմանվել է պետական տուրքի դրույքաչափը՝ սահմանվելով բազային տուրքի 45-ապատիկի չափով։
[bookmark: _Hlk230082813]2025 թվականի օգոստոսի 7-ին Հայաստանի Հանրապետության կառավարության կողմից ընդունվել է «Հայաստանի Հանրապետություն պողպատե ամրանների ներմուծման լիցենզավորման ընթացակարգը և հիմնական լիցենզիայի ձևը սահմանելու մասին» N 1077-Ն որոշումը, որն ուժի մեջ էր միջև 2026 թվականի փետրվարի 11-ը, իսկ 2026 թվականի փետրվարի 5-ին՝ N115-Ն որոշումը, որն ուժի մեջ է միջև 2026 թվականի օգոստոսի 11-ը ։ Համաձայն «Եվրասիական տնտեսական միության մասին» պայմանագրի Հավելված 7-ի 54-րդ կետի՝ ժամանակավոր միջոցը գործում է այն սահմանելու օրվանից հետո՝ առավելագույնը 6 ամսվա ընթացքում: Հետևաբար, կարգավորման ազդեցության արդյունավեության ապահովման նպատակով, անհրաժեշտ է Հայաստանի Հանրապետության կառավարության 2026 թվականի փետրվարի 5-ի N 115-Ն որոշման կարգավորումները երկարացնել ևս 6 ամսով։
Նախագծի ընդունումը պայմանավորված է Հայաստանի Հանրապետությունում մշակող արդյունաբերության գերակա ճյուղ համարվող ծանր արդյունաբերության խթանման, ինչպես նաև ռազմավարական նշանակություն ունեցող ապրանքների (սև մետաղների) ներքին արտադրության և առևտրի կանոնակարգման անհրաժեշտությամբ։
Նպատակ ունենալով զարգացնել առավել բարձր ավելացված արժեք ունեցող ապրանքների արտադրությունն ու հումքային ռեսուրսների ներքին սպառումը՝ ՀՀ կառավարությունը մի շարք որոշումներով արգելել է սև և գունավոր մետաղների ջարդոնի և դրանց պարունակությամբ  թափոնների արտահանումը։ Նշված սահմանափակումներն ուղղված են տեղում սև և գունավոր մետաղների ջարդոնի վերամշակման, թափոններից մետաղների կորզման և առավել բարձր ավելացված արժեքով արտադրանքների արտադրության խթանմանը։
[bookmark: _Hlk175745186]Ներկայումս Հայաստանի Հանրապետությունում գործում են «ԱՍԿԵ ԳՐՈՒՊ» ԲԲԸ, «Չարենցավանի հաստոցաշինական գործարան» ԲԲԸ, «Նիկոլ Դուման» ԱԿ, «Ձուլակենտրոն» ԲԲԸ, «Ջի Թի Բի Սթիլ» ՍՊԸ, «Քարակերտի քարաձուլման  գործարան» ԲԲԸ ձուլարանները, որոնք միտված են ապահովելու հանրապետությունում մետալուրգիական ոլորտի ռազմավարական զարգացման տեսլականը։ Հանրապետությունում գործող և կառուցվող ձուլարանների արտադրական հնարավորությունները հնարավորություն կտան ավելացնել պողպատե ամրանների տեղական արտադրության ծավալները, ուստի՝ անհրաժեշտություն է առաջացել ապահովել հավասար մրցակցային պայմաններ տեղական արտադրողների կողմից արտադրվող և երրորդ երկրներից ներմուծվող նույնանման ապրանքների միջև։

Աղյուսակ 1
2022 – 2024 թվականներին Հայաստան ներմուծված`
ԵԱՏՄ ԱՏԳ ԱԱ 7214 և 7215 ապրանքային դիրքերում դասակարգվող ապրանքներ*
	2022 թվական

	ԱՏԳ ԱԱ ծածկագիր
	ներմուծում
	որից՝ ԻԻՀ

	
	քանակ (տոննա)
	գումար
(դրամ)
	քանակ (տոննա)
	գումար
(դրամ)

	7214
	117,597
	37,112,421.3
	84,515
	24,293,163.4

	7215
	472
	245,831.7
	322
	175,731.2

	ԸՆԴԱՄԵՆԸ
	118,069
	37,358,253.0
	84,837
	24,468,894.7

	
	
	
	
	

	2023 թվական

	ԱՏԳ ԱԱ ծածկագիր

	ներմուծում
	որից՝ ԻԻՀ

	
	քանակ (տոննա)
	գումար
(դրամ)
	քանակ (տոննա)
	գումար
(դրամ)

	7214
	160,598
	35,160,756.7
	133,130
	28,499,584.4

	7215
	266
	145,227.3
	346
	110,199.6

	ԸՆԴԱՄԵՆԸ
	160,864
	35,305,984.0
	133,476
	28,609,784.0

	
	
	
	
	

	2024 թվական

	ԱՏԳ ԱԱ ծածկագիր
	ներմուծում
	որից՝ ԻԻՀ

	
	քանակ (տոննա)
	գումար
(դրամ)
	քանակ (տոննա)
	գումար
(դրամ)

	7214
	197,988
	40,947,746.8
	163,770
	32,739,415.2

	7215
	367
	174,059.7
	474
	127,913.6

	ԸՆԴԱՄԵՆԸ
	198,355
	41,121,806.5
	164,244
	32,867,328.8

	
	
	
	
	

	2025 թվական

	ԱՏԳ ԱԱ ծածկագիր
	ներմուծում
	որից՝ ԻԻՀ

	
	քանակ (տոննա)
	գումար
(դրամ)
	քանակ (տոննա)
	գումար
(դրամ)

	7214
	169,535
	28,993,807
	153,322
	25,401,265

	7215
	0
	179,179
	347
	106,760

	ԸՆԴԱՄԵՆԸ
	169,535
	29,172,987
	153,569
	25,508,025

	
	
	
	
	

	2026 թվականի 1-ին կիսամյակ

	ԱՏԳ ԱԱ ծածկագիր
	ներմուծում
	որից՝ ԻԻՀ

	
	քանակ (տոննա)
	գումար
(հազար դրամ)
	քանակ (տոննա)
	գումար
(հազար դրամ)

	7214
	41,885
	7,226,797 
	X
	X

	7215
	577
	203,573
	X
	X

	ԸՆԴԱՄԵՆԸ
	42,462
	7,430,370
	X
	X


* աղբյուրը՝  ՀՀ վիճակագրական կոմիտե (https://armstat.am)

Համաձայն Աղյուսակ 1-ի՝ 2022-ից 2025 թվականներին Հայաստանի Հանրապետություն ներմուծված թիրախային արտադրանքի գերակշիռ մասը ներմուծվել է ԻԻՀ-ից։
Վերլուծությունների արդյունքում պարզ է դառնում, որ ԻԻՀ-ից 7214 ապրանքային դիրքերում դասակարգվող ապրանքների (պողպատե ամրանների) 1 տոննայի ինվոյսային արժեքը կազմում է 165,000–ից 185,000 դրամ։
Հայաստանում արտադրվող 1 տոննա պողպատե ամրանի մասով կատարված ծախսերը կազմում են շուրջ 225,000-ից 230,000 ՀՀ դրամ (վերլուծության համար հիմք հանդիսացող ցուցանիշները ՀՀ-ում գրանցված կազմակերպությունների հրապարակային ֆինանսական հաշվետվությունները և ներկայցված տեղեկանքներն են)։
[bookmark: _Hlk175745248]Համաձայն Մրցակցության պաշտպանության հանձնաժողովի ուսումնասիրությունների՝
2025 թվականի օգոստոսից մինչև 2026 թվականի օգոստոս ամիսը ներմուծվել է 56.323 տոննա պողպատե ամրան, գանձված պետական տուրքի չափը կազմել է 1.852.667 000 դրամ։ 2025 թվականի օգոստոս ամսից մինչև 2026 թվականի ապրիլ ամիսը ընկած ժամանակահատվածում Հայաստանի Հանրապետություն է ներմուծվել ավելի քան 46 հազար տոննա պողպատե ամրան՝ որի ներմուծման հիմնական լիցենզիայի տրամադրման համար պետական տուրքի գումարը կազմել է մոտ 1,4 մլրդ դրամ։ 
	Պողպատի արտադրության և արտահանման ոլորտներում Իրանի առաջատար դիրքը պայմանավորված է հանքահումքային ռեսուրսների ու էներգակիրների պաշարների առկայությամբ, սպառման լայն շուկայով, ինչպես նաև էժան աշխատուժով։ Մետաղական ամրանների արտահանման ծավալների աճը պայմանավորող գործոններից է Իրանում գործող պետական սուբսիդավորման մեխանիզմը։
Միայն էներգակրիների և աշխատավարձին ուղղված ծախսերի մասով Հայաստանում և Իրանում արտադրված 1 տոննա մետաղական ամրանների ինքնարժեքում առկա է շուրջ 31.805 դրամի տարբերություն։
[bookmark: _Hlk230082685]Վերոգրյալը հաշվի առնելով՝ Մրցակցության պաշտպանության հանձնաժողովի կողմից առաջարկվել է քննարկման առարկա դարձնել ներքին շուկայի պաշտպանության միջոցառման կիրառման անհրաժեշտությունը և նպատակահարմարությունը, որպեսզի Իրանում մետաղական ամրանների արտադրության և արտահանման խրախուսմանն ուղղված պետական աջակցության ծրագրերի կիրառման պայմաններում ՀՀ-ում արտադրվող մետաղական ամրանների իրացման համար ապահովվեն հավասար մրցակցային պայմաններ։
Միաժամանակ, 2025 թվականի մայիսի 15-ից ուժի մեջ է մտել Եվրասիական տնտեսական հանձնաժողովի կոլեգիայի 14.01.2025թ. N 1 որոշումը, համաձայն որի՝ Իրանից մի շարք ապրանքների, այդ թվում՝ ամրանների ներկրման համար կիրառվելու է 0 տոկոս մաքսատուրք (նախկինում 5%, 10750 դրամի չափով)։

Կարգավորման նպատակը և բնույթը
Նախագծի հիմնական նպատակն է «Պետական տուրքի մասին» օրենքում լրացում և փոփոխություն կատարելու մասին» օրենքով ամրագրվող դրույթների կիրարկման ապահովման նպատակով պողպատե ամրանների ներմուծման լիցենզավորման ընթացակարգի և հիմնական լիցենզիայի ձևի հաստատումը, ինչն էլ, իր հերթին ուղղված է ոլորտային արտադրատեսակների շուկայում հավասար մրցակցության, արտադրական ավելի երկար շղթաների կիրարկման, առավել բարձր ավելացված արժեքով տեղական ապրանքների արտադրության զարգացման խթանման, տեղական մետաղագործական ձեռնարկությունների արտադրանքի բնականոն գործունեության ապահովմանը։
Նախագծի գործողության ժամկետը նախատեսվում է 6 ամիս։

Ակնկալվող արդյունքը
[bookmark: _Hlk191373770]Նախագծի ընդունումը հնարավորություն կտա.
· ապահովել «Պետական տուրքի մասին» օրենքում լրացում և փոփոխություն կատարելու մասին» օրենքով ամրագրվող դրույթների կիրարկումը,
· խթանել հանրապետությունում մշակող արդյունաբերության գերակա ճյուղ համարվող ծանր արդյունաբերության ոլորտում ռազմավարական նշանակություն ունեցող ապրանքների (սև մետաղների) վերամշակումը,
· ստեղծել նոր աշխատատեղեր՝ ընդլայնելով արդյունաբերական հզորությունները,
· շուկայում ապահովել ոլորտային արտադրանքների համար հավասար մրցակցային պայմաններ։

Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ էկոնոմիկայի նախարարության կողմից։

Այլ իրավական ակտերում փոփոխությունների և/կամ լրացումների անհրաժեշտությունը
Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չի առաջանում։

Պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազում
Նախագծի ընդունումը լրացուցիչ ֆինանսական միջոցների անհրաժեշտություն չի առաջացնում, իսկ պետական բյուջեում նախատեսվում է եկամուտների ավելացում տարեկան մոտ 2 մլրդ դրամով՝ հաշվի առնելով թիրախային ապրանքների 2025-2026 թվականնների ներմուծման ծավալները։ 

Կապը ռազմավարական փաստաթղթերի հետ
· ՀՀ կառավարության  2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշում,
· ՀՀ կառավարության 2023 թվականի  ապրիլի 13-ի «Արդյունաբերության զարգացման հինգ գերակա ոլորտների հայեցակարգը հաստատելու մասին» N 534-Լ որոշում։
· ՀՀ կառավարության  2026 թվականի հունվարի 8-ի «Հայաստանի տնտեսական և ինստիտուցիոնալ վերափոխման դոկտրինը հաստատելու մասին» N 16-Լ որոշմամբ հաստատված հավելվածի 36-րդ կետի 5-րդ ենթակետ։
* աղբյուրը՝ Միջազգային առևտրի կենտրոնի (International Trade Centre) հրապարակումներ, հղումը՝ https://www.trademap.org/Bilateral_TS.aspx?nvpm=5%7c051%7c%7c364%7c%7c7213%7c%7c%7c4%7c1%7c1%7c1%7c2%7c1%7c1%7c1%7c1%7c1 
